**ELEMENTI, MJERILA, NAČINI I POSTUPCI PRAĆENJA, VREDNOVANJA, PROVJERAVANJA I OCJENJIVANJA
UČENICA I UČENIKA OSNOVNE ŠKOLE**

**U NASTAVI  KATOLIČKOG VJERONAUKA (2., 3., 4., 6., 7. razred)**

**ELEMETI VREDNOVANJA, PROVJERAVNJA I OCJENJIVANJA:**
-  znanje

-  stvaralačko izražavanje
-  kultura međusobnogA komuniciranja

**ZNANJE**

ODLIČAN (5): Učenik(ca) je u potpunosti usvojio programsku jedinicu Gradivo izlaže samostalno.

Usvojio je u potpunosti ključne pojmove i razumije uzročno – posljedične veze među njima.

Sposobnosti opisivanja, povezivanja, objašnjavanja, kritičkog mišljenja, dokazivanja, zaključivanja na najvišoj su razini.

Biblijske sadržaje izlaže samostalno i povezuje naučeno, osobito se ističe u posadašnjenju Božje poruke.

Molitve moli bez greške.

VRLODOBAR (4): Učenik(ca) je gotovo potpuno usvojio programsku jedinicu.

Usvojio je u potpunosti ključne pojmove, ali ne razumije sve uzročno – posljedične veze među njima.

Naučeno gradivo potkepljuje naučenim primjerima.

Uz učiteljičinu pomoć uspijeva u posadašnjenju Božje poruke.

Vrlo dobro povezuje naučeno sa svakidašnjim životom.

Nastavni sadržaj iznosi uz manju pomoć.

Molitve moli uz manje greške.

DOBAR (3): Učenik(ca) je većim dijelom usvojio programsku jedinicu, iznosi uz veću pomoć. Uz učiteljičinu pomoć uspijeva u povezivanju i tumačenju činjenica.

Izlaže gradivo uz pogreške.

Molitve moli djelomično uz pomoć.

DOVOLJAN (2): Učenik(ca) je programsku jedinicu djelomično usvojio, iznosi je uz veliku pomoć.

Uspijeva prepoznati i razlikovati biblijske osobe, događaje.

Molitve iznosi djelomično uz veliku pomoć.

NEDOVOLJAN (1): Učenik(ca) nije usvojio programsku jedinicu.

Ne uspijeva prepoznati i razlikovati osnovne informacije gradiva.

Ne pomaže ni učiteljičina pomoć.

Učenik(ca) se ne trudi usvojiti nastavne sadržaje.

Izbjegava ili odbija bilo kakvu provjeru.

Molitve nisu usvojene.

**STVARALAČKO IZRAŽAVANJE**

ODLIČAN (5): Učenik(ca) se izuzetno zalaže u stvaralačkom izražavanju.

Na najvišoj je razini pismeni, usmeni, scenski i likovni oblik izražavanja.

Svoje sposobnosti učenica vješto koristi u izražavanju Božjih poruka na vjeronaučnom susretu.

S lakoćom se prepušta stvaralačkom promišljanju.

U usmenom i pismenom izražavanju otkriva se sposobnost zamišljanja, asociranja i povezivanja sadržaja.

Rado proširuje temu (izrada prezentacije ili plakata, piše sastave na odabranu temu i sl.).

Posjeduje izuzetnu osjetljivost i otvorenost za transcedentalno, što se očituje u interpretativnom čitanju biblijskih tekstova te molitvama.

Poruke Evanđelja iznosi potpuno razumljivo, izvrsno obrazlažući njihovu vrijednost u suvremenom životu.

Voli predvoditi zajedničku molitvu.

Zadaci urađeni točno i cjelovito.

Redovito aktivno sudjeluje na nastavnom procesu motivirano izvršava svoje obveze.

Samostalno traži mogućnosti posadašnjenja biblijske poruke.

Predano i redovito rješava postavljene zadatke školskog i domaćeg rada.

Obrađene sadržaje uredno, marljivo i redovito zapisuje u bilježnicu.

VRLO DOBAR (4): Učenik(ca) ima razvijene sposobnosti stvaralačkog izražavanja, međutim nedovoljno ih koristi.

Voli se stvaralački izražavati kroz mnoge oblike izražavanja, ali nedostaje ustrajnosti tijekom rada.

Nedostaje ustrajnosti tijekom stvaralačkog rada, ponekad ne dovrši započeto.

Na vjeroučiteljičin se poticaj prepušta kreativnom stvaranju.

Otvoren je transcedentalnom što očituje kroz sabranost tijekom molitve.

Uz manji poticaj pristupa izvršavanju radnih obaveza.

Zadatak urađen uz manje nedostatke.

Sudjelovanje na nastavi promjenjljivo, ponekad potreban poticaj na rad.

Obrađene sadržaje uredno zapisuje u bilježnicu, ali ne prepisuje gradivo sa sati s kojih je izostao(la).

Zapis u bilježnici je uglavnom cjelovit, uz manje nedostatke.

DOBAR (3):Učeniku(ci) nedostaje jasnoće u stvaralačkim izrazima, slabije uočava bit sadržaja.

Nerado se prepušta kreativnom radu bez dodatnog poticaja.

Lakše se likovno izražava kada dobije poticaj.

Prepušta se kreativnom radu, no često ne dovrši započeto.

Učenik(ca) uglavnom prati izlaganje.

Aktivno se uključuje u rad tek na učiteljičin zahtjev.

Često ne dovrši započeto.

Kod promišljanja težih problema odustaje, ali se na poticaj ponovno uključuje u rad.

U grupnom radu se oslanja na znanje i izalaganje ostalih članova grupe.

Obrađene sadržaje zapisuje u bilježnicu, no zapis je nepotpun

DOVOLJAN (2): Učenik(ca) pokazuje slabo zanimanje za pisani i likovni izričaj (kreativan rad). Učenika(cu) je potrebno često poticati na usmeno iznošenje svog mišljenja i svog stave prema obrađenoj temi na satu.

Potreban stalni poticaj na kreativnost kako bi se formirala učenikova zainteresiranost za gradivo.

Učenik(ca) je djelomice aktivan te ga je nužno često dodatno motivirati, a i tada se slabo uključuje.

U školskom i domaćem radu je nemaran i površan.

Prihvaća pomoć, ali je sam ne traži.

Radije pasivno sjedi ili se bavi nečim drugim nevezano uz program.

Potrebno je često poticati i usmjeravati pozornost na rad i sadržaje.

Pruženu pomoć za prevladavanje poteškoća prihvaća preko volje.

Neuredno i površno zapisuje sadržaje u bilježnicu.

NEDOVOLJAN (1): Učenik(ca) ne pokazuje volju za bilo kakvim pozitivnim kreativnim radom u nastavnom procesu.

Potrebit je stalan poticaj i usmjeravanje pozornosti na rad.

Interes je vrlo slab, odbija učiteljičin poticaj.

Učenik(ca) je najčešće odsutan duhom i neprati nastavu.

Nije zainteresiran za vjeronaučnu nastavu i sadržaje vjere.

Ne pokazuje volju za sudjelovanjem u aktivnostima, ne izvršava postavljene zadatke.

Ne pokazuje nikakvu volju za radom i sudjelovanjem u nastavnom procesu.

Potrebit je stalan poticaj i često usmjeravanje pozornosti na rad i sadržaje.

Ne izvršava školske i domaće obveze, ne donosi knjige i priborn na nastavu.

U bilježnici nedostaje jako puno gradiva.

Gotovo nikada ne zapisuje na nastavi u bilježnicu.

Učenik ne posjeduje bilježnicu za vjeronauk.

**KULTURA MEĐUSOBNOGA KOMUNICIRANJA**

ODLIČAN (5): Učenik(ca) je naučeno gradivo upotpunosti integrirao u svoju osobnost. Stoga su govorne poruke u skladu s naučenim i one su spretno oblikovane.

Evanđeosku je poruku usadio u svoju osobnost, osjeća potrebe drugih, pažljivo ih sluša dok govore, radosno im pomaže.

Kod učenika(ce) se opaža sposobnost življenja po vjeri.

Uzornog ponašanja u odnosu prema drugima, pristupačan, komunikativan i tolerantan, ophodi se ljubazno, tolerantan je prema drugačijim mišljenjima i stavovima, a neslaganja rješava na konstruktivan način.

Uvijek je vidljiva spremnost na suradnju s drugima, a posebno se ističe u pomaganju slabijima u razredu.

Prema vjeroučiteljici ophodi se ljubazno i s poštovanjem, iskren je u komunikaciji.

Kroz rad u paru i grupi znanjem i prijedlozima redovito pomaže drugima.

VRLO DOBAR (4): Učenik(ca) svoje govorne poruke uglavnom spretnooblikuje u skladu sa usvojenim gradivom i integriranim u svoju osobnost. To se odražava i na njegovo ponašanje. Surađuje s drugima, vjeroučenicima i vjeroučiteljicom uz manji pozitivni poticaj.

Svoje mišljenje uglavnom izražava kulturno, konkretno i s poštovanjem, prihvaća manji pozitivni poticaj.

Ponekad ometa nastavu pričanjem. Prihvaća poticaj u promjeni ponašanja.

DOBAR (3):  Komuniciranje i ophođenje učenika(ce) je na srednjoj razini.

U usmenom izričaju i ponašanju pojavljuju se elementi koji nisu u duhu integriranog znanja.

Na česti poticaj učenik(ca) je voljan mijenjati se.

Često ometa nastavu glasnim pričanjem.

Treba poticati pozitivnu verbalnu komunikaciju.

DOVOLJAN (2): U komuniciranju i ophođenju učenika(ce) vrlo se često pojavljuju elementi koji nisu u duhu usvojenog i integriranog znanja (npr. neprimjereni izrazi).

Ispoljava osobine neprihvatljivog ponašanja.

U razgovoru zna biti izrazito grub, suprotstavljati se tuđem stavu bez želje za argumentacijom.

Kod učenika(ce) treba često poticati pozitivnu verbalnu komunikaciju kako bi se gradio odnos poštovanja prema drugima.

Ponekad se s nepoštivanjem odnosi prema kršćanskim vrijednostima.

Vrlo često ometa nastavu glasnim pričanjem.

Teško prihvaća poticaj na bolje ponašanje.

NEDOVOLJAN (1): Učenik(ca) u komuniciranju i ophođenju neizostavno koristi elemente koji nisu u duhu vjeronaučnog predmeta. Ne pomaže ni vjeroučiteljičin poticaj.

Unatoč svim opomenama učenik i dalje svjesno ometa rad vjeroučiteljice i učenika.

Nepristojno i neprimjereno se ponaša i izražava.

Nedostaje mu odnos poštovanja prema učenicima i vjeroučiteljici.

Uništava školsku imovinu i imovinu drugih učenika.

Nedostaje mu odnos poštivanja prema kršćanskim vrijednostima.

Kod učenika treba poticati pozitivnu verbalnu komunikaciju.